
РЕПУБЛИКА БЪЛГАРИЯ
Министерство на културата

З А П О В Е Д
№  РД 09……….……./……………….2021 г.

На основание чл. 13д, ал. 2, т. 2 от Закона за професионалното образование и обучение, при спазване изискванията на чл. 66, ал. 1 и 2 от Административнопроцесуалния кодекс и във връзка с осигуряването на обучението по учебен предмет
У Т В Ъ Р Ж Д А В А М
Учебна програма за специфична професионална подготовка по учебен предмет „Вокални ансамбли“, за специалност: код 2120303 „Поп и джаз пеене“ от професия: код 212030 „Музикант-вокалист”  от професионално направление: код 212 „Музикални и сценични изкуства” за придобиване на трета степен на професионална квалификация, съгласно приложението.
Учебната програма влиза в сила от учебната 2021/2022 година.








Приложение

МИНИСТЕРСТВО НА КУЛТУРАТА



У Ч Е Б Н А    П Р О Г Р А М А
ЗА СПЕЦИФИЧНА ПРОФЕСИОНАЛНА ПОДГОТОВКА 
ПО УЧЕБЕН ПРЕДМЕТ „ВОКАЛНИ АНСАМБЛИ“ 

Утвърдена със Заповед №  …………………………



ПРОФЕСИОНАЛНО НАПРАВЛЕНИЕ: КОД  212 „Музикални и сценични изкуства“
              ПРОФЕСИЯ: КОД  212030 „Музикант-вокалист“
                                	      СПЕЦИАЛНОСТ: КОД 2120303 „Поп и джаз пеене“














I.ОБЩО ПРЕДСТАВЯНЕ НА ПРОГРАМАТА
Учебната програма е предназначена за специфична професионална подготовка по учебен предмет „Вокални ансамбли“ за специалност „Поп и джаз пеене“  в    училищата  по  изкуствата.
Усвоените  теоретични  знания са основа за овладяване на практическите  умения и навици. Основните  теоретични  познания  върху  историческа  епоха,  музикален  стил,  структура и  форма на  изучавания  материал,  видовете техники  и  специфичните  музикално- изразни  средства,  съчетани с практическите  умения  ще  доведат  до  качество  и  високи  резултати  в  обучението.
С  цел  оптимално  овладяване  на  професионални  знания  и  умения,  теоретичното  обучение  по  „Вокални  ансамбли“ за специалността „Поп и джаз пеене“  е  в  съответствие  с  целите  и  задачите  на  изучавания   материал  по  „Учебна  практика за специалността.

II.ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ
Основната цел на теоретичното  обучение  по  вокални  ансамбли  е да  подпомогне  у  младите  изпълнители  изграждането  на  навици  и  умения  за ансамблово  музициране  в  различни  по  вид    музикални  формации.
Задачи:
· Кратки  исторически  сведения за  възникване и развитие на  популярната музика  и  джазовото изкуство;
· Запознаване с основите на гласовата постановка;
· Познаване  на  начините  за  придобиване  на различните   видове  гласови  техники  и тяхното   прилагане  в  работата  по  вокални  ансамбли;
· Придобиване  на  умения  за  музикален  и  текстов  анализ  на  изпълняваните  произведения;
· Запознаване  с широк спектър  инструктивен  и художествен репертоар;
· Анализиране  на  хармоничната  структура   на  изучавания  материал;
· Овладяване на теоретични принципи при наличие на интонационни и ритмични проблеми;     
· Теоретични принципи за  овладяване  на точна  дикция  и  артикулация;
·  Създаване  на  навици  за  самоподготовка;
· Съчетаване  на  сценичното актьорско  присъствие  с  вокалното  изпълнение.
.
III. РАЗПРЕДЕЛЕНИЕ НА УЧЕБНОТО ВРЕМЕ
IX клас – 36 учебни седмици х 1 учебен час, 36 часа годишно;
X клас – 36 учебни седмици х 1 учебен час, 36 часа годишно;
XI клас – 36 учебни седмици х 1 учебен час, 36 часа годишно;
XII клас – 29 учебни седмици х 1 учебен час, 29 часа годишно.

IV.КРАТКИ  МЕТОДИЧЕСКИ ИЗИСКВАНИЯ
Изграждането  на  пълноценен  музикант-вокалист  предполага  тясна  връзка  между  теоретичните  познания  по  професията  и   практическите  умения. Теоретичната  подготовка  е  предпоставка  за  по-пълноценна  работа  върху  изучаваните  музикални  произведения. Преподаването  на  теорията  трябва  да  бъде  съобразено  с  принципите  на  постепенност  и  индивидуалност,  необходими  при  практиката.  Настоящата  програма  дава  теоретичните  познания,  необходими  за  осъществяване  на  основните  задачи  на дисциплината. 
Процесът на  обучение  изисква  балансирано  овладяване  на  теоретичния  и  практическия  материал.  Теоретичните  знания,  които  ученикът  придобива  трябва  да  намерят  музикално-естетическо  приложение  и осмисляне  в  художествени произведения. 
Структурата на учебното съдържание е  по  раздели  и  теми. За  всеки раздел  в  програмата  предложени  препоръчителен  брой  учебни  часове  и  теми,  които  могат  да  варират  в  процеса  на  обучение  в  зависимост  от  изучавания  технически  и  художествен  материал.  Учителят разпределя броя на часовете,  предвидени  по  учебен  план и  по  учебната  програма  в  годишното  си   разпределение.
Настоящата  програма  е  базова,  пряко  свързана  с  учебната  програма  за  професионална  подготовка  по  учебна  практика  и  не  ограничава  инициативата  на  преподавателя  за  използването  и  на  друг  учебен и художествен материал.
Начин на оценяване:  Срочната  оценка   се формира  от  учителя  въз  основа  на текущите  оценки. Една седмица преди оформянето на  годишните оценки се провежда задължително текущо изпитване за установяване на изходното ниво на учениците от IX до XI клас включително по реда  на изпитване за определяне на годишна оценка. Годишната оценка за XII клас се определя от учителя въз основа на текущите и срочни оценки през годината.

V. УЧЕБНО СЪДЪРЖАНИЕ И РАЗПРЕДЕЛЕНИЕ НА МАТЕРИАЛА
IX клас:
Изисквания към учениците и очаквани резултати:
- съзнателно отношение, концентрация и трудолюбие са задължителни изисквания към    учениците, изучаващи не само вокални ансамбли, но и всички специални предмети, предвидени в учебната програма на средните музикални училища.
- желание и мотивация за работа в изпълнение задачите, поставени от преподавателя,  както за самостоятелна подготовка, така и в училищна среда.
- тясна връзка и взаимно доверие между учител - ученик, като предпоставка за изграждане и усъвършенстване уменията на младия певец за самостоятелно и ансамблово музициране.
- изграждане на необходими навици за разучаване и затвърждаване на дадена музикално произведение.
- след  първата година от изучаване на дисциплината “вокални ансамбли” е необходимо учениците  да притежават минимума подготовка, свързана с теоретичните практики на вокалната техника.
- придобиване на теоретични познания относно  структурата  и формата на дадено музикално произведение.
- развиване на хармонично чувство и усет за колективно музициране , покриване на художествен материал, съобразен с индивидуалните особености на отделните ученици.

	№ по ред
	Наименование на разделите и темите
	Брой часове

	1.
	Устройство на гласов апарат.
	3

	1.1.
	Строеж на гласов апарат.
	

	1.2.
	Физиология на гласообразуването.
	

	1.3.
	Певческо дишане. Видове.
	

	2.
	Гласова постановка.
	8

	2.1.
	Ролятя на разпяването.
	

	2.2.
	Запознаване с регистрите на гласа. Преходни тонове.
	

	2.3.
	Мъжки и женски гласове. Преходни тонове.
	

	2.4.
	Певческо дишане. Упражнения.
	

	2.5.
	Създаване на певчески навици. Хигиена на гласа.
	

	2.6
	Специфични особености на певческите гласове, свързани с 
индивидуалното и физиологично израстване на младите певци.
	

	3.
	Работа върху художествен материал.
	10

	3.1.
	Сведения за композитора и епохата на създаване на разучаваното 
произведение.
	

	3.2.
	Запознаване и анализ на текста на разучаваното произведение.
	

	3.3.
	Анализ на тоновия обхват на изучаваното произведение
	

	3.4.
	Технически трудности и начини за преодоляването им.
	

	3.5.
	Хармоничен анализ на дадената творба.
	

	3.6.
	Интерпретационни проблеми в произведението.
	

	3.7.
	Дикция, артикулация, начини и упражнения за усъвършенстване.
	

	3.8.
	Адекватно представяне на творбата, изразителност, артистичност, сценично присъствие.
	

	4.
	Изграждане на навици за самостоятелна работа
	5

	4.1.
	Разучаване на музикалния текст.
	

	4.2.
	Разучаване на литературния текст.
	

	4.3.
	Изграждане на навици за концентрирано слушане. Слушането - главен фактор при заучаване на дадено произведение.
	

	4.4.
	Запознаване с музикалния и текстов материал на всеки един в групата или дуета.
	

	4.5.
	Създаване на умения за ползване на различни източници на информация.
	

	5.
	Поява на многогласието. Исторически сведения. 
	

	5.1.
	Източници на многогласието. 
Първи исторически сведения - IX - ти век.
	

	5.2.
	Видове многогласие – бурдонно, имитационно, хетерофонно. 
Автори и произведения, харктерни за късното средновековие.
	

	5.3.
	Многогласието през епохата на Ренесанса.
	

	5.4.
	Хоровото изкуство и многогласието в творчеството на класиците и романтиците.
	

	5.5.
	Хорова музика и многогласни произведения в творчеството на композиторите на ХХ век.
	Общо 10 часа

	
	                                                                        Общ брой часове: 
	36



Примерен материал:
В зависимост от това с къкъв ресурс разполага всеки преподавател, могат да бъдат сформирани различни вокални формации. Изборът на репертоара е по преценка на преподавателя, в съответствие с индивидуалното развитие на учениците. Прилагам примерен репертоар, съобразен с IX ти клас, който в случая се явява начинаещ в процеса на четиригодишното обучение по този предмет.
- ” Песента на щурците” - изп. Роксана Белева
- ” Детски спомен” - изп. Кристина Димитрова и Орлин Горанов
- “ Джалма” - дует “Ритон”
- ” Мой роден край” - дует Стефка Берова и Йордан Марчинков
- “ Минаваш през мен “ - дует “ Каризма”
- “ Лудо младо, сън засънило” - изп. Деси Добрева
-” За кой ли път” - изп. Тони Димитрова и Борис Годжунов
- “ Светът е за двама” - версия на дует “ Мания”
- “ Един неразделен клас” - група “ Тоника”
- “ Ладо ле” - комп. Стефан Димитров  
и  др.
Минимум материал:  Резултатността от работата винаги е различна  и в съответствие с индивидуалното ниво на всеки ученик. Предложение за минимум материал  - между 3 и 4 произведения на година за всяка формация, като се има предвид,  че в програмата е  предвиден само един час седмично и няма възможност за количествен резултат, но за началото на обучението качественият показател е от по- голямо значение.

Текущо изпитване за установяване на изходното равнище на учениците:
	Провежда се в последната учебна седмица на учебната година със следния материал:
· Произведение от български автор
· Произведение от световния репертоар.
Изисквания за текущо оценяване на изходното ниво на учениците:
Критерии за оценяване:
- чисто интониране
- хармоничен усет
- ритмичност и ансамблово чувство
- добро владеене на текста
- артистичност и адекватно сценично присъствие
- овладяване на теоретичния материал

X клас:
Изисквания към учениците и очаквани резултати:
-  да продължават своето развитие  и усъвършенстване като музиканти, следвайки начините на работа, изградени през  първата година на изучавания предмет.
- да участват активно в учебния процес със свои идеи и предложения.
-да се включват в концертните прояви на класа и училието.
- да имат необходимата теоретична подготовка, предвидена по програма, с цел пълноценната им работа като музикант- вокалист.
- усъвършенстване в практически план: все по-сигурно и безпрепятствено справяне с основните изисквания на многогласното пеене.

	№ по ред
	Наименование на разделите и темите
	Брой часове

	1.
	Възникване и същност на популярната музика.
	10

	1.1.
	Предпоставки, възникване, същност и развитие на популярната музика.
	

	1.2.
	Стилови особености на европейската поп музика. Музикални примери. 
	

	1.3.
	Популярни европейски дуети, вокални и вокално - инструментални групи. Музикални примери.  
	

	1.4.
	Поставяне на ндивидуални задачи за самостоятелна работа в музикалните интернет платформи.
	

	1.5.
	Дискусия на тема “Поп музиката - изкуство или стока” -  за изработване на верен критерий, относно художествената стойност на съвременната музикална култура.
	

	2
	Работа върху художествен материал.
	8

	2.1.
	Проучване на зададеното произведение - историческа справка, автор, сюжет, идея, различни интерпретации.
	

	2.2.
	Сравнителна характеристика на различни варианти на дадено произведение - самостоятелно и по групи. Работа с музикални интернет платформи.
	

	2.3.
	Самостоятелен превод на текст/ ако изучаваното произведение не е на български език/ с помощта на автоматичен преводач. 
	

	2.4.
	Задача за самостоятелна работа - изготвяне на презентации по зададена тема, с цел запознаване на аудиторията с даден изпълнител или произведение.
	

	3.
	Усъвършенстване на уменията за многогласно пеене.
	10

	3.1.
	Практически задачи за изработване на ансамблово чувство. 
	

	3.2.
	Практически задачи за изработване на самоконтрол и устойчивост при многогласно музициране.
	

	3.3.
	Анализ и запознаване с партиите на останалите в музикалната формация.
	

	3.4.
	Практически упражнения за усъвършенстване на хармоничния слух.
	

	[bookmark: _Hlk82701507]3.5.
	Практически  упражнения  и техники за  усъвършенстване  на   певческо дишане в ансамбъл.  
	

	4.
	Изграждане на навици за самостоятелна работа.
	8

	4.1.
	Самооценка. Правилен подбор на песен.
	

	4.2.
	Анализ и сравнение на различни интерпретации на дадено произведение от популярни български и чуждестранни изпълнители.
	

	4.3.
	Осъществяване на самостоятелен аудиозапис на работния материал, с цел реалистична преценка за степента на изпълнение на поставените задачи. 
	

	4.4.
	Самостоятелна работа с механичен акомпанимент. 
	

	
	                                                                             Общ брой часове:
	36



Примерен материал:
- “ Пролет”  - изп. Петя Буюклиева и Георги Христов
- “ Огън от любов” - изп. Силвия Кацарова и Васил Найденов
- “ Обич “ - дует “Щик”
- “ Не мога без теб” - дует “ Щик”
- “ Хора и улици” - изп. Мими Иванова и Борис Годжунов
- “ Бяла тишина” - изп. Георги Минчев
- “ Неочаквана сълза” - изп. Росица Кирилова и Георги Христов
- “ You’re the one that I want “ - изп. Оливия Нютън Джон и Джон Траволта
- “ Яворова пролет” - изп. Мария Нейкова, Мими Иванова и Паша Христова
- “ Приятелството се подарява” - изп. Мими Иванова, Ваня Костова, Росица Кирлова  
 и др.
Минимум материал:  Между 3 и 4 произведения на година  за всяка формация.

Текущо изпитване за установяване на изходното равнище на учениците:
	Провежда се в последната учебна седмица на учебната година със следния материал:
· Произведение от български автор
· Произведение от световния репертоар.

Изисквания за текущо оценяване на изходното ниво на учениците:
Критерии за оценяване:
- чисто интониране
- ансамблово чувство
- хармоничен усет
- добро познаване и владеене на текста
- артистичност и адекватно сценично поведение
- овладяване на теоретичния материал
- участие в концертни изяви

XI клас:
Изисквания към учениците и очаквани резултати:
- да усъвършенстват своите умения в многогласното пеене, следвайки методическите насоки на своите преподаватели.
- самоподготовката да заема все по-голям дял в учебния процес.
- отговорност и дисциплинираност по отношение на многогласното пеене, всеки участник в музикална формация трябва да е осъзнал, че е своеобразна “тухла в стената” , или част от цялата “музикална сграда”.
-  да посещават концерти и музикални събития, които имат връзка с изучавания теоретичен материал , при възможност и да участват/ джаз фестивали, джаз клубове , джем сешъни и др/.
- да участват активно в концертната дейност на училището с идеи и предложения, относно репертоара на формацията и сценичните и  изяви.

	№ по ред
	Наименование на разделите и темите
	Брой часове

	1.
	Исторически данни за възникване на блуса и джаза.
	12

	1.1.
	Възникване и предшественици на блуса.
	

	1.2.
	Характерни особености на блусовата мелодика, хармонична основа. Вариационна хетерофония. 
	

	1.3.
	Госпел хорове. Респонзорно пеене. 
	

	1.4.
	Възникване на джаза - история, предпоставки, музикални източници.
	

	1.5.
	Суинг - стилови особености, значение на понятието. Представители, музикални примери. Вокален джаз през епохата на суинга, вокални ансамблови формации.
	

	2.
	Усъвършенстване на умения за многогласно пеене.
	8

	2.1.
	Ролята на “концентрирано слушане” като помощно средство за изработване на устойчиви вътрешно-слухови представи. Пеене на ум.
	

	2.2.
	Практически упражпения за изработване на общ поглед върху  цялостната партитура на  изучаваното произведение и едновременно с това познание за всеки отделен елемент/ всеки отделен глас/.
	

	2.3.
	Работа върху обогатяване арсенала от певчески изразни средства, необходими при многогласно музициране - темброви окраски, динамични нюанси, фалцетно пеене, миксов регистър.
	

	2.4.
	Мотивиране на учениците за емоционално поднасяне  на изучаваното произведение и чувство на удовлетворение и радост от постигнатото.
	

	3.
	Сценично поведение.
	12

	3.1.
	Преодоляване на психологически бариери - страх от неуспех на сцена, ниска самооценка, неувереност и др.
	

	3.2.
	Адекватно сценично поведение за дадено художествено произведение.
	

	3.3.
	Подходящо облекло и сценични аксесоари , стилово свързани с характера на изпълняваната творба. 
	

	3.4.
	Работа пред огледало.
	

	3.5.
	Предварително обмисляне на всякакъв вид анонси при предстояща сценична изява. 
	

	3.6.
	Работа с микрофон - инструментът на певеца.
	

	4.
	Работа върху художествен материал.
	4

	4.1.
	Структурен анализ на изучаваната творба.
	

	4.2.
	Тонов диапазон на зададения материал, ползване на инструмент.
	

	4.3.
	Самостоятелен анализ на работния материал - сведения за автора, епоха, текст, идейна насоченост.
	

	
	                                                                                   Общ брой часове:
	36



Примерен материал:
- “ Чуй ме” - изп. Мариана Попова и Орлин Горанов
- “ Една любов” - изп. Нели Рангелова и Георги Христов
- “ Чаша кафе” - изп. Тони Димитрова и Пламен Ставрев
- “ Never forget” - песен от Евровизия 2012 Исландия
- “ It’ s rainin’ man” - дует “ Weather girls”
- “ Sounds of silens” - дует Саймън и Гарфънкъл 
- “ Chiquitita” - група АББА / за дует/ 
- “ Заедно” - изп. Любо Киров, Орлин Павлов и Влади Ампов
- “ Моя любов” - група “ Домино” 
- “ Танц с вечерния дъжд” - група “ Петте сезона
и др.
Минимум материал: Между 3 и 4 произведения на година за всяка вокална формация.

Текущо изпитване за установяване на изходното равнище на учениците:
	Провежда се в последната учебна седмица на учебната година със следния материал:
· Произведение от български автор
· Произведение с джазова насоченост или от мюзикъл.

Изисквания за текущо оценяване на изходното ниво на учениците:
Критерии за оценяване:
- прецизна интонация
- ансамблово чувство
- добро познаване и поднасяне на текста
- артистичност, адекватно сценично присъствие
- овладяване на теоретичния материал
- ниво на самоподготовка
- участие в концертни изяви

XII клас:
Изисквания към учениците и очаквани резултати.
- да усъвършенстват своите практически умения за многогласно пеене - чисто интониране, ансамблово чувство, хармоничен усет.
- да познават музикално-изразните средства на даден стил и епоха, в съответствие с изучения теоретичен материал през годините.
- да имат теоретични познания върху основните методики на обучение във вокална формация.
- да планират собствена концертна дейност, съгласувана с преподавателя.
- да подготвят необходимия изпитен материал - прецизност, сценично присъствие, емоционално въздействие.

	№ по ред
	Наименование на разделите и темите
	Брой часове

	1.
	Български народен двуглас
	18


	1.1.
	Византийска църковна музика XIII ти век. Йоан Кукузел - “Полиелей на българката”, старинна църковна диафонична форма - исон.
	

	1.2.
	Хоровото дело на Добри Христов и влиянието на руската църковно славянска музика.
	

	1.3.
	Ранни форми на примитивен двуглас в българската народна музика: бурдон, хетерофония, имитация и паралелизъм.
	

	1.4.
	Характерен двуглас в отделните фолклорни области.
	

	1.5.
	Консонанс и дисонанс в българския народен двуглас.
	

	1.6.
	Развитие на българския музикален фолклор. Приносът  на Филип Кутев и мажоро-минорната хармонизация на фолклора.
	

	1.7.
	Съвременни български народни хорове. Композитори на авторска народна музика, диригенти, изпълнители.
	

	1.8.
	World music (  жанр, който включва музика, съчетаваща фолклорни мотиви от даден регион, област и джазови похвати и елементи).Приносът на българските хорове и изпълнители в световната музикална съкровищница.
	

	1.9.
	Дискусия на тема” Новото лице на съвременния фолклор - поп фолк. Ползи и загуби. За и против.”
	

	2.
	Усъвършенстване на умения за многогласно пеене.
	5


	2.1.
	Способи за овладяване на пределни височини и низини.
	

	2.2.
	Упражнения за скатово пеене, гамовидни пасажи, глисандо, овладяване на вибратото.
	

	2.3.
	Упражнения за усъвършенстване на дикцията, артикулацията, фонетичните особености на отделните езици.
	

	2.4.
	Динамика и темброви нюанси.
	

	3.
	Подготовка за сцена.
	3


	3.1.
	Способи и психовъздействие за преодоляване на вълнението преди сценична изява.
	

	3.2.
	Сценично присъствие, облекло, грим, придвижване по сцената, жестове, движения, заучена ансамблова хореография.
	

	3.3.
	Владеене и оптимално използване на микрофона , като пръв помощник на добрия певец.
	

	4.
	Подготовка за бъдещ преподавател.
	3


	4.1.
	Сцената: най - добрият учител! Балансиране между лабораторна работа/ преподаване в училищния кабинет/ и сценична дейност  - за постигане на максимум резултати.
	

	4.2.
	Провеждане на часове “Без учител”, с цел провокиране на съзнателност, самоуправление и самокритичност.
	

	4.3.
	Ролята на учителя - източник на знания, възпитаващ правилни критерии за истинското изкуство, този, който направлява, напътства своя ученик и се старае да развива неговия потенциал, да провокира, да го научи да мисли и най-важното: със своята музика да стига до сърцата на слушателите.
	

	
	Общ брой часовве:
	29



Примерен материал:
- “ I want to spend my lifetime lovin’ you “ - песен от филма “ Зоро” 
- “ Nobody wants to be lonely” - изп. Кристина Агилера и Рики Мартин
- “ When you believe” - изп. Марая Кери и Уитни Хюстън
- “ When the rain begins to fall” - изп. Пия Задора и Джърмейн Джаксън
- “ В утринта” - изп. Мими Иванова и  група “Стакато” 
- “ Super trouper “ - група “ АББА” 
- “ Тебе поем” - муз. Добри Христов
- “ Димянинка” - изп. вок. група “ Траяна”
- “ Royals” - вариант група “Пентатоникс”
- “ Mr. Sandman” - изп. “The Chordettes” 
и др.
Минимум материал:  Подборът на работния репертоар  да бъде в съответствие с изпитния материал, който предстои на учениците от XII ти клас.


VII. МЕТОДИЧЕСКА ЛИТЕРАТУРА: 

1.“Джазът- история,  теория,  практика“  Янош Гонда , Музика 1975
2.“Стилове в джаза“- Марк Гридли ,  Музика 1982
3.“Джаз, анализи, аспекти“ – Андре Азриел , Музика 1982  
4.“Звезди на джаза“ – Людмил Георгиев, Музика  1984
5.“ Избрани популярни джазови мелодии“ –Михаил Симоненко, 1982
6.“История на блуса“ – Джайлс Оукли,  Музика  1987
7.“How to play jazz“ – Jamey Aebersold  U.S.A.1992
8. “АБВ на поп музиката“ – Йордан Рупчев , Музика 1987
9. „Рок музиката“ – превод Георги Бъчваров, Музика 1982
10. „Вокално-постановъчна работа в жанровата музика“ – Алис Боварян, Аскони 2007
11. „Вокална техника“ – Сребра Михалева , Велико Търново 2013
12. „Български народен двуглас„ – Светла Абрашева,  Наука и изкуство 1974
13. Ръководство за четене и свирене на хорови партитури – Н.Топузов,  Музика 1978
14. Хорова христоматия том IV – проф. Г. Димитров и проф. Д. Русков, Музика 1979
15. Хорознание  -  Е.Янев, Л.Гюлева, Музика 1980
16. История на музиката - Дора Маринска 1974


Съставил: Надя Тончева – НУМСИ „Христина Морфова“ – Стара Загора

